નવી દિલ્હી: પેટ્રોલ-ડીઝલની વધતી કિંમતો અને નબળા થતા રૂપિયા વિરુદ્ધ કોંગ્રેસે સોમવારે ભારત બંધની ઘોષણા કરી છે. કૈલાસ માનસરોવર યાત્રા પર ગયેલા કોંગ્રેસ અધ્યક્ષ રાહુલ ગાંધીની ગેરહાજરીમાં પોતે સોનિયા ગાંધી મોરચો સંભાળશે. દિલ્હીમાં સોનિયાની આગેવાનીમાં કોંગ્રેસ અને અન્ય વિપક્ષી દળના નેતા મહાત્મા ગાંધીની સમાધિ રાજઘાટ પર સવારે 8 વાગ્યાથી ધરણા પર બેસશે. પાર્ટીના કાર્યકર્તાઓને બંધ દરમિયાન શાંતિ જાળવવાની અને કોઈ પ્રકારની હિંસા ન કરવાની અપીલ કરવામાં આવી છે. કોંગ્રેસનો દાવો છે કે, 21 વિપક્ષી દળો અને અનેક વ્યાપારી સંગઠનોએ બંધનું સમર્થન કર્યું છે.